Πρόταση οδηγίας του Συμβουλίου για τροποποίηση της οδηγίας 77/93/ΕΟΚ του Συμβουλίου περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας

(95/C 192/06)

(Κείμενο που παρουσιάζει ενδιαφέρον για τον ΕΟΧ)

COM(95) 239 τελικό - 95/0134(CNS)

(Υποβλήθηκε από την Επιτροπή στις 7 Ιουνίου 1995)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι, με το άρθρο Ζ της συνθήκης για την Ευρωπαϊκή Ένωση, αντικαθίσταται η έκφραση «Ευρωπαϊκή Οικονομική Κοινότητα» από την έκφραση «Ευρωπαϊκή Κοινότητα» 7 ότι, συνεπώς, πρέπει να αντικατασταθούν τα αρχικά «ΕΟΚ» από τα αρχικά «ΕΚ» 7

ότι τα αρχικά «ΕΟΚ» εμφαίνονται σε ορισμένες διατάξεις της οδηγίας 77/93/ΕΟΚ του Συμβουλίου (1) περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας 7

ότι, ως συνέπεια της εσωτερικής αγοράς, τα υποδείγματα πιστοποιητικών που περιλαμβάνονται στο παράρτημα VIII της εν λόγω οδηγίας δεν χρησιμοποιούνται πλέον στο ενδοκοινοτικό εμπόριο, είναι όμως δυνατόν να χρησιμοποιούνται ως υποδείγματα πιστοποιητικών για την εξαγωγή φυτών ή φυτικών προϊόντων προς τρίτες χώρες σύμφωνα με τις διατάξεις που έχουν εγκριθεί στα πλαίσια της διεθνούς σύμβασης για τη φυτοπροστασία της 6ης Δεκεμβρίου 1951, όπως τροποποιήθηκε στις 21 Δεκεμβρίου 1979 7 ότι είναι, συνεπώς, σκόπιμο να αντικατασταθούν τα αρχικά «ΕΟΚ» στα εν λόγω υποδείγματα πιστοποιητικών από τα αρχικά «ΕΚ» 7

ότι, εντούτοις, οι παραγωγοί συνήθως διαθέτουν ένα μεγάλο αριθμό αντιτύπων πιστοποιητικών, γεγονός που συνεπάγεται ότι η προαναφερόμενη αλλαγή των αρχικών ενδέχεται να οδηγήσει σε αύξηση των εξόδων με τα οποία επιβαρύνονται αυτοί οι οικονομικοί παράγοντες, σε περίπτωση που θα ήταν υποχρεωμένοι να επιφέρουν αμέσως την εν λόγω αλλαγή 7 ότι, συνεπώς, είναι σκόπιμο να ορισθεί μια χρονική περίοδος κατά την οποία τα πιστοποιητικά τα οποία θα φέρουν την μνεία «ΕΟΚ/αριθ. . . .» θα είναι δυνατόν να εξακολουθήσουν να χρησιμοποιούνται,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Το παράρτημα VIII της οδηγίας 77/93/ΕΟΚ τροποιείται ως εξής:

1. στο μέρος Α, τα αρχικά «ΕΟΚ» του υποδείγματος φυτοϋγειονομικού πιστοποιητικού αντικαθίστανται από τα αρχικά «ΕΚ» 7

2. στο μέρος Β, τα αρχικά «ΕΟΚ» του υποδείγματος φυτοϋγειονομικού πιστοποιητικού επαναπαστολής αντικαθίστανται από τα αρχικά «ΕΚ» 7

3. στο μέρος Γ παράγραφος 1 πρώτη περίπτωση, τα αρχικά «ΕΟΚ» αντικαθίστανται από τα αρχικά «ΕΚ».

Άρθρο 2

Όσα αντίτυπα του υποδείγματος υγειονομικού πιστοποιητικού και του υποδείγματος υγειονομικού πιστοποιητικού επαναποστολής, που προβλέπονται στο παράρτημα VIII της οδηγίας 77/93/ΕΟΚ, εναπομένουν, μπορούν να συνεχίσουν να χρησιμοποιούνται με την μνεία «ΕΟΚ/. . ./. . .» έως την 1η Ιουλίου 1996.

Άρθρο 3

1. Τα κράτη μέλη θέτουν σε ισχύ τις νομοθετικές, κανονιστικές ή διοικητικές διατάξεις που είναι αναγκαίες για τη συμμόρφωση με την παρούσα οδηγία έως την 1η Ιανουαρίου 1996. Ενημερώνουν αμέσως σχετικά την Επιτροπή.

Τα μέτρα αυτά, όταν θεσπίζονται από την Επιτροπή, περιλαμβάνουν αναφορά στην παρούσα οδηγία ή συνοδεύονται από τέτοια αναφορά κατά την επίσημη δημοσίευσή τους. Οι σχετικές λεπτομέρειες ορίζονται από τα κράτη μέλη.

2. Τα κράτη μέλη γνωστοποιούν αμέσως στην Επιτροπή όλες τις διατάξεις της εθνικής τους νομοθεσίας τις οποίες θεσπίζουν στο πεδίο που διέπεται από την παρούσα οδηγία. Η Επιτροπή ενημερώνει σχετικά τα λοιπά κράτη μέλη.

Άρθρο 4

Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 5

Η παρούσα οδηγία απευθύνεται στα κράτη μέλη.

(1) ΕΕ αριθ. L 26 της 31. 1. 1977, σ. 20 7 οδηγία όπως τροποποιήθηκε τελευταία από την οδηγία 95/4/ΕΚ της Επιτροπής (ΕΕ αριθ. L 44 της 28. 2. 1995, σ. 56).